Harju Maakonna Valitsuse määrusega 06.12.1990.a. nr 256 otsustati anda kooskõlas Eesti NSV taluseadusega 15,8 ha maad tähtajata kasutamiseks Kööp Agu Hermanni p. Nõmme talu rajamiseks. Maa oli endistest Nõmme ja Ivani (Kivimäe) taludest . Kuna osa endistest Nõmme talu maadest oli jäänud fosforiidi karjääri ja aianduskooperatiivide alla, siis talu taastamiseks endises suuruses anti maad juurde nimetatud Kivimäe talu ja hiljem riigi (Ülgase  Fosforiidikaevanduse) maast. Kinnistusse kanti maaomand 26.25 ha 10.06.1998.a. Asjaajamine kestis üle seitsme aasta. Talus tegeldi talupidamise esimestel aastatel kartuli kasvatamisega, mis oli suhteliselt tulus, tänu Tallinna ja Maardu linna lähedusele.   Uus maja valmis 1994.aastal. Enne seda oli ehitatud masinakuur ja kelder.